U Los Angelesu, Chicago (opet) najbolji!, 10/3/03. - 2003-03-10
Sinoć su u Los Angelesu dodijeljenje nagrade Američkog glumačkog udruženja , a pred skorašnju dodjelu Oskara.
Najboljom glumicom proglašena je Renee Zellweger za ulogu plesačice u filmu Chicago, dok je Catherine Zeta Jones pripala nagrada za nabolju sporednu žensku ulogu u istoimenom filmu.Ove dvije glumice tumače glavne likove u mjuziklu Chicago koji govori o misterioznom ubistvu. Film CHICAGO je osvojio i nagradu za najbolji ansambl. Na jučerašnjoj ceremoniji održanoj u Los Angelesu, Daniel Day Lewis je proglašen najboljim glumcem za tumačenje glavne uloge u filmu ”Gangs of New York.“ Christopher Walken je osvojio nagradu za najbolju sporednu mušku ulogu u filmu ”Catch me if you can“.Ipak, najviše pažnje je privukao mjuzikl ”Chicago “ koji je inače nominovan za 13 nagrada Oscar. O samom filmu nagrađena Renee Zellweger kaže: U filmu se osjeti takva prekrasna energija. Zabavan je. Zaista je zabavan. I znate, odavno se nije desilo kada odete u kino da vidite nešto što će vas iznenaditi , kada kažete da vam je drago što ste došli da pogledate film.Tako smo se mi osjećali svaki dan snimajući ovaj film. Catherine Zeta Jones očekuje svoje drugo dijete, ali isčekuje i dodjelu nagrade Oskar 23. marta ove godine kao jedna od nominiranih. Ona kaže: Unaprijed se radujem onome što će se desiti u sljedećih nekoliko nedjelja. Ovo mi je prva nominacija i zaista sam uzbuđena. Još uvijek tragam za odgovarajućim parom cipela. Razgovarajući sa novinarima iza scene, britanskog glumca Daniela Day Lewisa su upitali kako bi se on osjećao ako se ceremonija dodjele Oskara bude održavala u vrijeme kada se bude vodio rat protiv Iraka. Mislim da će ljudi biti puni straha, da će biti zaokupljeni mislima, i da će dosta ljudi biti tužno, te mi ne možemo sva ova osjećanja ostaviti kući kada dođemo na dodjelu Oskara. Tako da će biti utjecaja, ko zna kakvog. Nagrade Američkog glumačkog udruženja su jedine u filmskoj istoriji pri čemu sami glumci nagrađuju svoje kolege.Poznavaoci filmske industrije smatraju da ova ceremonija uveliko pokazuju ko mogu biti dobitnici Oskara 23 . marta.